Començar l'escola a P3 és un nou repte per als vostres fills i filles, i atesa la situació d'emergència sanitària i educativa, que ha provocat molts canvis en el dia a dia dels més petits, hem de tenir eines per fer un bon acompanyament emocional per començar aquesta nova etapa de la millor manera possible.
Per a molts infants és el primer contacte que tenen amb el medi escolar.
Passen d'estar amb la família a un espai desconegut, amb companys i companyes nous i un mestre o una mestra que no coneixen.
Tot i que hi ha molts infants que ja han passat per l'experiència de la llar d'infants, tot així també es trobaran amb nous companys i mestres i amb un lloc que els semblarà immens.
Tots aquests canvis poden crear en els infants angoixa, por, nervis, incertesa...
A més, després de tant temps allunyats de l'ambient escolar i d'estar amb la família és possible que encara els costi més la separació i l'adaptació.
Per tant, per poder acompanyar-los en tot aquest procés és necessari conèixer què implica tot això per als fills i filles.
Així mateix, cal tenir en compte que cada infant pot necessitar més o menys temps d'adaptació, i pot viure aquest procés de manera diferent.
Per exemple, poden expressar nerviosisme de moltes maneres, com ara fent regressions en hàbits que ja tenien assolits: demanant que els ajudeu a menjar, fent-se pipí...
A més, poden estar neguitosos a casa, i despertar-se a les nits, tenir menys gana, fer més rebequeries, etc. Sigui com sigui heu de saber que aquests comportaments són normals i l'important és saber com ajudar-los en aquest procés.
D'altra banda, aquest curs no s'han fet les jornades de portes obertes a les escoles i no heu pogut visitar-les i conèixer de prop aquelles que us interessaven.
Els centres educatius han ofert tota la informació possible a través dels seus webs, tot i que no és el mateix que visitar presencialment l'escola i veure els projectes i els treballs dels infants en directe.
Aquest fet pot provocar una mica d'incertesa o angoixa, ja que heu hagut de triar l'escola dels fills i filles sense tenir tota la informació que us hauria agradat.
Per ajudar els fills i filles abans de començar l'escola és convenient que:
Per ajudar els fills i filles durant el procés d'adaptació a l'escola és convenient que:
Per facilitar el pas a l'escola, els centres educatius planifiquen el període d'adaptació per tal d'ajudar els vostres fills i filles a trobar-se a gust en el nou espai, i perquè coneguin el mestre o la mestra i els nous companys.
Per acompanyar-los en el procés d'adaptació l'escola porta a terme diverses actuacions:
Tot aquest procés pot crear-vos també una mica de neguit i segurament us sorgiran molts dubtes: plorarà gaire? quan dura aquest procés? hi ha diferència entre els nens que han anat a la llar d'infants i els que no? i si al pati està sol o sola?
Una bona relació i comunicació amb l'escola i el tutor o tutora us ajudarà a resoldre els dubtes que tingueu i us donarà confiança per afrontar aquesta etapa amb naturalitat.
El procés d'adaptació a l'escola requereix temps, paciència, respecte, comprensió i afecte per part de la família i l'escola, i més aquest curs que han estat molt temps a casa.
Poc a poc, els vostres fills i filles aniran agafant confiança i superant les pors dels primers dies fins que es trobin emocionalment segurs a la classe i estableixin un vincle afectiu amb el mestre o mestra i els companys.
La col·laboració i la corresponsabilitat entre família i escola ajudarà els vostres fills i filles a adaptar-se al nou espai i començar la seva escolaritat de forma positiva.
En aquest apartat trobareu informació i recursos per ajudar en l'acompanyament emocional dels fills i filles durant l'evolució de la pandèmia i la tornada a l'escola.
En aquest article del "Diari de l'Educació" trobareu informació i consells per acompanyar els fills i filles durant el procés d'adaptació.
En aquest article del web Pares i nens trobareu una reflexió sobre què implica per als infants el començament de l'escola i com ajudar-los.
En aquest article de l'"Ara Criatures" trobareu informació sobre què és el període d'adaptació.